Subject: [Webdesktop: Väljaminevad kirjad] Kooskõlastuse küsimine maavara registrisse kandmiseks Põlli uuringuurumis
From: <[email-masked]>
To: <[email-masked]>
Date: Wed, 19 Jun 2024 11:52:29 +0300

Oleme esitanud Maa-ametile Põlli uuringuruumi geoloogilise uuringu aruande, 
mis sisaldab ettepanekut kanda keskkonnaregistrisse veepealse täitekruusa 
aktiivse tarbevaru plokk (joonis 1, plokk 1). Põlli uuringuruum (uuringuluba 
nr L.MU/512435, kehtib alates 24.05.2021.a.) asub Rapla maakonnas Märjamaa 
vallas Põlli külas riigile kuuluval katastriüksusel Vardi metskond 34 
(katastritunnus 50401:001:0342). Joonisel 1 on ära toodud Maa-ameti 
geoportaali andmetel transpordi kitsenduste mõjuala (avalikult kasutatava 
tee kaitsevöönd), millest lähtudes on varuploki piir paigutatud 
(piiripunktide koordinaadid vt tabel 1).
Maa-amet palub aruandele lisada Transpordiameti kooskõlastuse, kuna 
bussiraja juures ulatub varuplokk teekaitsevööndisse. Maa-amet on oma 
seisukohas välja toonud, et:
„Aruandes moodustatud varuploki läänepiir jääb riigitee nr 4 
Tallinn-Pärnu-Ikla äärmise sõiduraja välimisest servast ~51 m kaugusele ja 
sama tee bussitasku äärmise sõiduaja välimisest servast ~47,5 m kaugusele. 
Ehitusseadustiku kohaselt on ÜRO Majandus- ja Sotsiaalnõukogu poolt 
nimetatud maantee (edaspidi Euroopa teedevõrgu maantee) kaitsevööndi laius 
mõlemal pool äärmise sõiduraja välimisest servast on kuni 50 meetrit. 
Liiklusseaduse kohaselt „Kahesuunalise liiklusega sõiduteel, mille 
kogulaiuses on kolm teekattemärgistega tähistatud sõidurada, on 
pärisuunavööndiks ainult parempoolne sõidurada, kui liikluskorraldusvahend 
ei määra teisiti. Kui teel on eraldi rada ühissõidukile, aeglasele, raskele 
või muule sõidukile, mis ei ole raudteesõiduk ega rööbassõiduk, on selle 
eraldi raja sõiduteepoolne äär pärisuunavööndi ääreks muule 
mitterööbassõidukile.“

Eelnevast lähtudes palume teilt kooskõlastust varu registrisse kandmiseks.

-- 
Andres Kask
geoloog
[email-masked]